नई दिल्ली (टेक डेस्क)। क्या आपने भी कभी किसी को फेसबुक पर ब्लॉक किया है? अगर हां तो आपके लिए एक चौंकाने वाली खबर आई है। फेसबुक में एक ऐसा बग आया था जिसके चलते फेसबुक पर ब्लॉक किए गए सभी लोग अपने आप अनब्लॉक हो गए हैं। इस बग की वजह से 8 लाख से ज्यादा यूजर अकाउंट प्रभावित हुए हैं। यह बग 29 मई से लेकर 5 जून तक रहा। इस बात की जानकारी खुद फेसबुक ने दी है। आपको बता दें कि इस बग को अब फिक्स कर दिया गया है। यह बग तकनीकी खराबी के कारण आया था।